Un bărbat infectat cu Covid-19 a mers special în baruri pentru a răspândi virusul.
Un bărbat din Japonia a mers special în baruri pentru a răspândi noul coronavirus. Medicii au confirmat că acesta este infectat cu Covid-19.
Doctorii l-au trimis în izolare la domiciliu pe bărbatul de 50 de ani,din orașul japonez Gamagori, până când urma să se elibereze un loc în spital.Cu toate acestea, japonezul a decis să ia un taxi și să meargă la bar, potrivit Tokio Reporter.Înainte să plece, el i-a spus unui membru al familiei: "O să răspândesc virusul".După ce a petrecut timp într-un bar, bărbatul a mers într-un al doilea local, unde le-a spus cel prezenți că a fost "confirmat cu infecția cu coronavirus". Un angajat al barului a chemat poliția și, la scurt timp, au venit medici îmbrăcați în costume de protecție, însă bărbatul plecase deja acasă, cu taxi."Nu pot să-mi scot asta din cap. Nu pot să exprim în cuvinte cât de nervos sunt", a declarat un angajat al barului.Bolnavul a fost dus apoi într-un spital. "Este regretabil că nu a rămas acasă, după cum i s-a indicat", a declarat Toshiaki Suzuki, primarul orașului Gamagori.Numărul persoanelor infectate cu Covid-19 a ajuns, marți, la 530, în Japonia.Foto: Profimedia Images.